Okresná prokuratúra Michalovce 
Nám. Slobody 3, 071 01 Michalovce 1

Sp. zn. : Pv 270/13/8807	Michalovce, 20.1.2015
EEČ : 2-66-25-2015

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 20.1.2015, spisová značka Pv 270/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 04. 02. 2013 v čase okolo 13.40 h na ul. XXXXX, z predajnej plochy OC BILLA odcudzil 1 ks 0,5 l vodku XXXXX tak, že si ju ukryl pod bundu a bez zaplatenia prešiel cez pokladničnú zónu, pričom bol prichytený pracovníkom  SBS a odcudzenú vodku  v hodnote 6,19 € vrátil v nepoškodenom stave, pričom uvedeného konania sa dopustil napriek tomu, že v blokovom konaní realizovanom Obvodným oddelením PZ Trebišov, č. bloku AB 835173 zo 06. 10. 2012, právoplatným dňa 22. 10. 2012, bol postihnutý za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, za čo mu bola uložená pokuta vo výške 15,- €.

Uznesením prokurátora Okresnej prokuratúry XXXXX zo dňa 20.1.2015, spisová značka Pv 270/13/8807, bola určená obvinenému skúšobná doba v trvaní 18 mesiacov.
Odôvodnenie:
	Uznesením okresnej prokurátorky v Michalovciach sp. zn. Pv 270/13/8807 zo dňa 17. 05. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie za prečin krádeže podľa § 212 ods. 2 písm. f) Tr. zákona proti obvinenému ml. XXXXX, ktorý mal byť spáchaný tým, že dňa                04. 02. 2013 v čase okolo 13.40 h na ul. XXXXX, z predajnej plochy OC BILLA odcudzil 1 ks 0,5 l vodku XXXXX tak, že si ju ukryl pod bundu a bez zaplatenia prešiel cez pokladničnú zónu, pričom bol prichytený pracovníkom  SBS a odcudzenú vodku  v hodnote 6,19 € vrátil v nepoškodenom stave, pričom uvedeného konania sa dopustil napriek tomu, že v blokovom konaní realizovanom Obvodným oddelením PZ Trebišov, č. bloku AB 835173 zo 06. 10. 2012, právoplatným dňa 22. 10. 2012, bol postihnutý za priestupok proti majetku podľa § 50 ods. 1 zákona č. 372/1990 Zb. o priestupkoch v znení neskorších predpisov, za čo mu bola uložená pokuta vo výške 15,- €.
	Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 (osemnásť) mesiacov. Toto rozhodnutie sa stalo právoplatným dňom 27. 05. 2013.

Skúšobná doba pre podmienečné zastavenie trestného stíhania uplynula dňom  27. 11. 2014.

Po uplynutí skúšobnej doby bol vyžiadaný odpis z registra trestov a  správy o povesti obvineného. 

 Bolo zistené, že obvinený v priebehu skúšobnej doby viedol riadny život, nedopustil sa žiadneho trestného činu, ani priestupku. 

Keďže obvinený ml. XXXXX vyhovel podmienkam uvedeným v ustanovení  § 217 ods. 1 Trestného poriadku, bolo rozhodnuté, že sa v skúšobnej dobe podmienečného zastavenia trestného stíhania osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Iveta Šándorová
prokurátorka